Z A P I S N I K

3. sjednice Vijeća Gradske četvrti Donji grad, održane 24. kolovoza 2017. u zgradi Područnog ureda Centar, Zagreb, Ilica 25/I, dvorana 8 s početkom u 15.30 sati

Nazočni članovi Vijeća Gradske četvrti Donji grad: Nadežda Čačinović, Dean Čizmar, Darko Domitrović, Lara Kvesić, Alen Lochert, Vilim Matula, Anka Mrak Taritaš, Marijan Oljica, Petar Paradžik, Vesna Roje, Tomislav Stipanović, Željko Stura, Tomislav Štriga i Josip Troha.
Nenazočni članovi Vijeća Gradske četvrti Donji grad: Lara Hölbling-Matković (ispr.).
Drugi nazočni: Vesna Vrankić - članica Vijeća MO „Kralj Petar Svačić“, Suzana Ječ - voditeljica Odsjeka za rad Gradske četvrti, Izeta Alić i Goran Asanović - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na nazočno 14 od 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik predlaže nadopunu dnevnog reda novom točkom 3. - Izvješće o radu komunalnog i prometnog redarstva. Također predlaže da se zamijeni redoslijed točaka 1. i 2., kako bi gošća iz MO „Kralj Petar Svačić“ mogla izložiti prijedlog programa za Dan Gradske četvrti u organizaciji njenog Mjesnog odbora.
Vijeće jednoglasno usvaja predložene nadopune i izmjene te donosi sljedeći
D N E V N I  R E D:
1. Stanje priprema za obilježavanje Dana Gradske četvrti Donji grad,
2. Izvješće o stanju realizacije Plana komunalnih aktivnosti Gradske četvrti Donji grad,
3. Izvješće o radu komunalnog i prometnog redarstva,
4. Prijedlog odluke o novčanoj pomoći za opremu novorođenog djeteta, donošenje zaključka
5. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. - „Tehnička pomoć Gradu Zagrebu za provedbu ITU mehanizma“ K.K.10.1.1.02.0001, donošenje zaključka
6. Prijedlog zaključka o prodaji građevinskog zemljišta (2220/5899 dijela nove građevinske čestice označene kao z.k.č. 2986/1346 k.o. Granešina površine 5899 m2 ALU-KON d.o.o., donošenje zaključka
7. Prijedlog zaključka o prodaji građevinskog zemljišta (označenog kao z.k.č. 429/1 k.o. Klara, gradilište Podbrežje 9, površine 449 m2, upisane u z.k.ul. 36154 k.o. Klara) Nada stanovi d.o.o., donošenje zaključka
8. Razno.
Ad 1. Stanje priprema za obilježavanje Dana Gradske četvrti Donji grad
Gđa. Vrankić, članica Vijeća MO „Kralj Petar Svačić“, upoznaje nazočne sa prijedlogom programa obilježavanja Dana četvrti kojeg je usvojilo Vijeće Mjesnog odbora, a koji bi se odvijao na Trgu kralja Petra Svačića. Detalji programa i financijska konstrukcija bit će dostavljeni naknadno.
Programe će organizirati i drugi mjesni odbori, dok bi se centralna proslava trebala odvijati na Zrinjevcu. Dosad još nije dobivena suglasnost za korištenje ove javnoprometne površine, jer je uz zahtjev za izdavanje suglasnosti bilo potrebno priložiti cjelovit program manifestacije.

Predsjednik također izvješćuje da su poslani pozivi za uključivanje u manifestaciju svim kulturno-umjetničkim ustanovama s područja Donjeg grada, te da su počeli pristizati i odgovori (Moderna galerija, Etnografski muzej, Zagrebačko kazalište lutaka itd.).
Ad.2. Izvješće o stanju realizacije Plana komunalnih aktivnosti Gradske četvrti Donji              
          grad

Nakon izlaganja izvješća o stanju realizacije Plana komunalnih aktivnosti otvorena je rasprava u kojoj su sudjelovali gđa. Čačinović, gđa. Mrak-Taritaš, gđa. Roje, gosp. Lochert, gosp. Matula, gosp. Stipanović, gosp. Stura i gosp. Štriga. 

Kroz raspravu je osobito istaknuto kako u provođenju komunalnih aktivnosti nisu dovoljno dorečene nadležnosti Vijeća Gradske četvrti i vijeća mjesnih odbora, pa bi bilo potrebno upriličiti zajedničku sjednicu sa predstavnicima Gradskog ureda za mjesnu samoupravu. 
Cjelovito izvješće nalazi se u privitku zapisniku.
Ad. 3. Izvješće o radu komunalnog i prometnog redarstva
Nakon rasprave u kojoj su sudjelovali gđa. Mrak-Taritaš, gđa.Roje, gosp.Matula i gosp.Troha, Vijeće jednoglasno donosi
                              Izvješće o radu komunalnog i prometnog redarstva 

Temeljem traženja Gradskog ureda za mjesne samouprave od 31. srpnja 2017., vijeća mjesnih odbora održala su sjednice kako bi razmotrili svoju suradnju s komunalnim i prometnim redarstvom.


Značajan dio vijeća mjesnih odbora zaključio je kako nije u mogućnosti podnijeti detaljnije izvješće, obzirom na vrlo kratko razdoblje njihovog djelovanja, u kojem nisu uspjeli ili nije bilo potrebe za uspostavljanjem kontakta s redarstvom. Vezano uz tu činjenicu, predlažu zakazivanje tematskih sjednica u najskorije vrijeme, na koje bi bili pozvani predstavnici komunalnog i prometnog redarstva.


Vijeća koja su, s druge strane, imala iskustva u kontaktu s redarstvom, uglavnom su zadovoljna suradnjom, posebno s komunalnim. U cilju unapređenja rada predlažu sljedeće:

1. češće ophodnje, jer bi veća pojavnost predstavnika redarstva preventivno utjecala na ponašanje građana i održavanje komunalnog reda i odgovorno vladanje u prometu,

2. produljenje vremena ophodnji i na noćni period,

3. veći broj patroliranja s predstavnicima policije, jer komunalni redari nisu ovlašteni za identificiranje osoba neodgovornog ponašanja.


Od konkretnih lokacija, vijeća ističu potrebu pojačanog nadzora na svim zelenim površinama a osobito duž Lenucijeve potkove te na Srednjoškolskom igralištu u Klaićevoj, gdje se često viđaju psi bez povodca i ignorira obveza uklanjanja otpada iza kućnih ljubimaca. Također se navodi učestali problem nepravilnog odlaganja otpada uz ugostiteljske objekte i spominju adrese Petrinjska 4 i passage u prolazu neboder. 


Jedan od izraženijih problema na području čitave Gradske četvrti, a koji zahtijeva pojačanu pažnju komunalnih redara, su i kontejneri za boce i pet-ambalažu kao i vreće za smeće, koje sakupljači ostavljaju otvorenima.


Zadovoljstvo radom prometnog redarstva je manje, jer ih vijeće smatra gotovo nevidljivima. Uz općenito jači angažman, vijeća posebno traže:

1. obraćanje više pažnje na bicikliste (prebrza vožnja i nepoštivanje lokacija na kojima je bicikl potrebno gurati, kao što su, primjerice, pješački prijelazi; vožnja biciklističkim stazama u suprotnom smjeru; telefoniranje u vožnji),

2. veću kontrolu u zoni zelenog vala u doba jutarnje i popodnevne špice (zaustavljanje vozila u prometnim trakama),

3. oštriji nadzor u pješačkoj zoni, u koju dostavna vozila ulaze čitavog dana, unatoč propisanom dozvoljenom terminu,

4. žurnu zamjenu uništenih prometnih znakova.


Kao prijedlog ističe se i inicijativa za uspostavljanje ekipa prometnih redara na biciklima, koji bi mogli parirati biciklistima koji krše propise. 


U konačnici navodimo da ocjena rada pojedinih komunalnih/prometnih redara ne ukazuje na cjelokupnost problema u radu, iz razloga što je više gradskih službi nadležno za istu ili sličnu problematiku.

Ad.4. Prijedlog odluke o novčanoj pomoći za opremu novorođenog djeteta, donošenje zaključka
Vijeće, bez rasprave, jednoglasno donosi 

Z A K LJ U Č A K

o davanju mišljenja na Prijedlog odluke o novčanoj pomoći 
za opremu novorođenog djeteta
1. Vijeće Gradske četvrti Donji grad daje pozitivno mišljenje na Prijedlog odluke o novčanoj pomoći za opremu novorođenog djeteta

2. Ovaj će zaključak biti upućen Stručnoj službi gradonačelnika.

Ad.5.    Prijedlog zaključka o prihvaćanju Ugovora o dodjeli bespovratnih sredstava za                   projekte koji se financiraju iz Fondova u financijskom razdoblju 2014.-2020. - „Tehnička pomoć Gradu Zagrebu za provedbu ITU mehanizma“ K.K.10.1.1.02.0001, donošenje zaključka

Nakon rasprave u kojoj su sudjelovali gđa. Čačinović, gosp. Oljica i gosp.Stipanović, Vijeće jednoglasno donosi
Z A K LJ U Č A K

o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u 
financijskom razdoblju 2014.-2020. - „Tehnička pomoć Gradu Zagrebu 
za provedbu ITU mehanizma“ K.K.10.1.1.02.0001

1. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. - „Tehnička pomoć Gradu Zagrebu za provedbu ITU mehanizma“ K.K.10.1.1.02.0001.

2. Ovaj će zaključak biti upućen Stručnoj službi gradonačelnika.

Ad.6.   Prijedlog zaključka o prodaji građevinskog zemljišta (2220/5899 dijela nove građevinske čestice označene kao z.k.č. 2986/1346 k.o. Granešina površine 5899 m2 ALU-KON d.o.o., donošenje zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog zaključka o prodaji građevinskog zemljišta (2220/5899 dijela nove građevinske čestice označene kao z.k.č. 2986/1346
k.o. Granešina površine 5899 m2) ALU-KON d.o.o.

3. Vijeće Gradske četvrti Donji grad odlučilo se suzdržati od davanja mišljenja na Prijedlog zaključka o prodaji građevinskog zemljišta (2220/5899 dijela nove građevinske čestice označene kao z.k.č. 2986/1346 k.o. Granešina površine 5899 m2) ALU-KON d.o.o.

4. Ovaj će zaključak biti upućen Stručnoj službi gradonačelnika.

Ad. 7.   Prijedlog zaključka o prodaji građevinskog zemljišta (označenog kao z.k.č. 429/1 k.o. Klara, gradilište Podbrežje 9, površine 449 m2, upisane u z.k.ul. 36154 k.o. Klara) Nada stanovi d.o.o., donošenje zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog zaključka o prodaji građevinskog zemljišta (označenog kao z.k.č. 429/1 k.o. Klara, gradilište Podbrežje 9, površine 449 m2, upisane u z.k.ul. 36154 k.o. Klara) Nada stanovi d.o.o.
5. Vijeće Gradske četvrti Donji grad odlučilo se suzdržati od davanja mišljenja na Prijedlog zaključka o prodaji građevinskog zemljišta (označenog kao z.k.č. 429/1 k.o. Klara, gradilište Podbrežje 9, površine 449 m2, upisane u z.k.ul. 36154 k.o. Klara) Nada stanovi d.o.o.

6. Ovaj će zaključak biti upućen Stručnoj službi gradonačelnika.

Ad.8.    Pitanja i prijedlozi
Gosp. Stura predlaže tematsku sjednicu Vijeća vezanu uz problem buke (prometna, iz ugostiteljskih objekata odnosno terasa, neodržavane tramvajske pruge i sl.).

Gosp. Stipanović postavlja pitanje vezano za domara Mjesnog odbora „Matko Laginja“ koji je ujedno i predsjednik jednog MO, na što je odgovoreno da u ovom slučaju nema obnašanja nespojivih dužnosti.

Gosp. Stura predlaže da se ubuduće sjednice Vijeća sazivaju po postojećem Poslovniku.
Predsjednik zaključuje sjednicu u 17.50.
KLASA: 026-02/17-001/321
URBROJ:  251-06-11-1-17-02
Zagreb, 24. kolovoza  2017.   
Zapisnik vodila:

   Izeta Alić
              Predsjednik

Vijeća Gradske četvrti

Donji grad

                                                                                                            mr.sc.Petar Paradžik, prof.

